*Príloha č. 2 k Rozhodnutiu GR č. 29/2020*

**Výzva na predkladanie žiadostí o pomoc   
na súkromné skladovanie mliečnych výrobkov**

**Európska komisia** v dôsledku súčasnej pandémie COVID-19 a rozsiahlych obmedzení pohybu zavedených v členských štátoch, ktoré viedli k poklesu dopytu po určitých výrobkoch v sektore mlieka a mliečnych výrobkov, najmä syrov a s cieľom znížiť výslednú nerovnováhu medzi dopytom a ponukou **prijala** delegované nariadenie Komisie (EÚ) 2020/591 z 30. apríla 2020, ktorým sa zavádza dočasná mimoriadna schéma pomoci na súkromné skladovanie určitých syrov a ktorým sa vopred stanovuje výška pomoci, vykonávacie nariadenie Komisie (EÚ) 2020/597 z 30. apríla 2020, ktorým sa poskytuje pomoc na súkromné skladovanie masla a vopred stanovuje výška pomoci a vykonávacie nariadenie Komisie (EÚ) 2020/598 z 30. apríla 2020, ktorým sa poskytuje pomoc na súkromné skladovanie sušeného odstredeného mlieka a vopred stanovuje výška pomoci, ktorými sa **zavádza pomoc na súkromné skladovanie**

* **určitých syrov** zatriedených do číselného znaku KN 0406 s výnimkou syrov,   
  ktoré nie sú vhodné na ďalšie skladovanie po čase zrenia,
* **masla vyrobeného zo smotany získanej priamo a výhradne z kravského mlieka** a
* **sušeného odstredeného mlieka vyrobeného z kravského mlieka.**

**Termín predkladania žiadostí**

**od 7. mája do** **30. júna 2020**

**Upozornenie:** Žiadosti o poskytnutie pomoci na súkromné skladovanie určitých syrov (ďalej len „žiadosť“) sa budú prijímať a akceptovať Pôdohospodárskou platobnou agentúrou (ďalej len „platobná agentúra“) postupne, kým sa nenaplní maximálne množstvo pridelené pre Slovenskú republiku, t. j. 413 ton. Žiadané množstvo uvedené v poslednej žiadosti, ktorá bude prijatá platobnou agentúrou bude krátené do výšky maximálneho množstva prideleného pre Slovenskú republiku, čo v praxi bude znamenať, že  ďalšie žiadosti už nebudú schválené.

**Adresa podania:** Pôdohospodárska platobná agentúra

Sekcia organizácie trhu a štátnej pomoci

Hraničná 12

815 26 Bratislava

Príručka pre žiadateľov o pomoc na súkromné skladovanie mliečnych výrobkov vrátane formulárov je dostupná na webovom sídle platobnej agentúry ([www.apa.sk](http://www.apa.sk/)) v časti Podpory – Organizácia trhu – Živočíšne komodity – Súkromné skladovanie – Mliečne výrobky.

V Bratislave, dňa 07. mája 2020

Ing. Beatrix Galandová  
            generálna riaditeľka